ཀྲོང་ཡན་གྱིས་རིན་ཡོད་ཞབས་ཞུ་མཚམས་འཇོག་གི་རྗེས་མཐུད་ལས་དོན་དེ་འགག་སྒྲོལ་གྱི་རྒྱལ་ཁ་ཕུ་ཐག་ཆོད་པའི་མཇུག་བསྡུའི་དུས་མཚམས་སུ་སླེབས་ཤིང་།དམག་ཡོངས་ཀྱི་ཕྱོགས་ཡོངས་ནས་རིན་ཡོད་ཞབས་ཞུ་མཚམས་འཇོག་བྱེད་པའི་གཞུང་ལས་ཁང་དང་ཆེས་མཐོའི་མི་དམངས་ཁྲིམས་ཁང་གིས་མཉམ་འབྲེལ་ལས་དོན་ཚོགས་ཆུང་བཙུགས་ཏེ་བོད་སྡོད་དཔུང་སྡེས་ཕྱོགས་ཡོངས་ནས་རིན་ཡོད་ཞབས་ཞུ་མཚམས་འཇོག་བྱེད་པའི་ལས་དོན་ལ་ས་གནས་ས་ཐོག་ཏུ་ཞིབ་བཤེར་དང་བརྟག་ཞིབ་བྱས་པ་ལས་ཀྲུང་དབྱང་དམག་ཨུད་ཀྱི་གཙོ་འཛིན་ལས་ཁུངས་དང་ཆེས་མཐོའི་མི་དམངས་ཁྲིམས་ཁང་གིས་བོད་སྡོད་དཔུང་སྡེའི་རིན་ཡོད་ཞབས་ཞུ་མཚམས་འཇོག་ལས་དོན་ལ་ཚད་མཐོའི་མཐོང་ཆེན་དང་ཐུགས་ཁུར་ཟབ་མོ་གནང་བ་མཚོན་གྱི་ཡོད།ལས་དོན་ཚོགས་ཆུང་དང་བཅས་པ་བོད་དུ་སླེབས་ཚུན།ས་མཐོར་གསོ་རླུང་མི་འདང་བ་དང་ལམ་བར་གྱི་དཀའ་ངལ་ལ་མ་འཛེམས་པར་ཐད་ཀར་ནག་ཆུར་བརྟག་ཞིབ་དང་ལྟ་སྐུལ་མཛུབ་ཁྲིད་ལས་དོན་སྤེལ་བར་བསྐྱོད་པ་དང་དམག་དཔུང་དང་ས་གནས་གཞི་རིམ་དུ་བསྐྱོད་དེ་བཞུགས་མོལ་སྤེལ་རེས་གཏིང་ཟབ་དང་དམར་ཁྲིད་རོགས་རམ་དང་གཅིག་གཏད་གཅིག་གི་མཛུབ་ཁྲིད་བྱས་པ་ལས་ལས་དོན་ཚོགས་ཆུང་གི་འགོ་ཁྲིད་ཚོའི་ལས་སྒྲུབ་ནན་པ་དང་དཀའ་སྤྱད་ལས་བརྩོན་གྱི་སྙིང་སྟོབས་མངོན་ཡོད་ཅེས་གསུངས།ཁོང་གིས་རང་སྐྱོང་ལྗོངས་ཏང་ཨུད་དང་།སྲིད་གཞུང་།བོད་དམག་ཁུལ་བཅས་དང་ཧྲུའུ་ཅི་ཝུའུ་དབྱིང་ཅེ་དང་།ཀྲུའུ་ཞི་ཆེ་དགྲ་ལྷ།སི་ལིང་ཡོན་ཞུས་ཡུང་།ཆབ་སྲིད་ཨུ་ཡོན་ཀྲང་ཞུའེ་ཅེ་བཅས་ཀྱི་ཚབ་ཞུས་ནས་ལས་དོན་ཚོགས་ཆུང་དང་བཅས་པ་ཕེབས་པར་དགའ་བསུ་ཞུ་རྒྱུ་དང་།ལས་དོན་ཚོགས་ཆུང་གིས་ཉིན་ཤས་བསྟུད་མར་དཀའ་སྤྱད་འབད་བརྩོན་ངང་ལས་དོན་སྒྲུབ་པར་ཐུགས་རྗེ་ཆེ་དང་གུས་འདུད་ཞུ་རྒྱུ་ཡིན་ཞེས་གསུངས།